বাগেরহাট, ২৬ জুন (শীর্ষ নিউজ ডটকম): বাগেরহাটে কুমিরের আক্রমণে এক মহিলার মৃত্যু হয়েছে। তার নাম মরিয়ম বেগম (৪২)। আজ রোববার সকালে এ ঘটনা ঘটে।  জানা গেছে, সকাল ৮টার দিকে ভক্ত মরিয়ম বেগম উপজেলার খান জাহান আলী (র) মাজারের দীঘির শামসু ফকিরের ঘাটে বসে ছিল। এ সময় দীঘির একটি কুমির তাকে টেনে নিয়ে যায়। কিছুক্ষণ পর তার ক্ষতবিক্ষত লাশ ভেসে ওঠে। পরে স্থানীয় খাদেমরা লাশটি উদ্ধার করে পুলিশে খবর দেয়। সদর উপজেলার মডেল থানার এসআই হারুন ঘটনার সত্যতা স্বীকার করেছেন। মরিয়ম বেগম বাগেরহাট সদর উপজেলার নোনাডাঙ্গা গ্রামের আইয়ুব আলীর  মেয়ে। সে বেশ কিছুদিন যাবৎ মাজারে অবস্থান করছিল বলে জানা গেছে।  (শীর্ষ নিউজ ডটকম/প্রতিনিধি/এসএস/এমএইচ/১১.২৪ঘ)